open-index/open-wikipedia-markdown huggingface dataset:
Ray of Light

***Ray of Light*** er det syvende studioalbumet av den amerikanske popartisten Madonna. Albumet ble lansert den 3. mars 1998. I låten «Little Star» synger hun om datteren Lourdes og «Mer Girl» handler om hennes følelser for sin avdøde mor.

## Sporiste
#«Drowned World/Substitute for Love» (Collins/Kerr/Madonna/McKuen/Orbit) – 5:09
#«Swim» (Madonna/Orbit) – 5:00
#«Ray of Light» (Curtis/Leach/Madonna/Muldoon/Orbit) – 5:21
#«Candy Perfume Girl» (Madonna/Melvoin/Orbit) – 4:34
#«Skin» (Leonard/Madonna) – 6:22
#«Nothing Really Matters» (Leonard/Madonna) – 4:27
#«Sky Fits Heaven» (Leonard/Madonna) – 4:48
#«Shanti/Ashtangi» (Madonna/Orbit) – 4:29
#«Frozen» (Leonard/Madonna) – 6:12
#«The Power of Good-Bye» (Madonna/Nowels) – 4:10
#«To Have and Not to Hold» (Madonna/Nowels) – 5:23
#«Little Star» (Madonna/Nowels) – 5:18
#«Mer Girl» (Madonna/Orbit) – 5:32
#«Has to Be» (Madonna, Leonard)* – 5:16
 Finnes på den japanske utgaven.

## Singler
# *«Frozen»* (23. februar 1998)
# *«Ray of Light»* (6. mai 1998)
# *«Drowned World/Substitute for Love»* (24. august 1998 (Canada), 20. september 1998 (Europa))
# *«The Power of Goodbye»* (22. september 1998 (USA), 16. november (Europa), 26. november (Japan))
# *«Nothing Really Matters»* (2. mars 1999 (Europa), 13. april 1999 (USA), 21. april 1999 (Japan))

## Eksterne lenker
*
Helen Battles Sawyer Hogg

**Helen Battles Sawyer Hogg** (født 1. august 1905, død 28. januar 1993) var en amerikansk astronom kjent for sin forskning på kulehoper og hennes mange og omfattende artikler om historien til astronomi som ble publisert fra 1946 til 1965 i *Journal of the Royal Astronomical Society of Canada*.

Hun giftet seg med Frank Scott Hogg i 1930, og de to flyttet til Victoria, Britisk Columbia. Der hadde Frank en jobb ved Dominion Astrophysical Observatory. Helen var ikke fast ansatt der, og måtte jobbe som en frivillig assistent. I 1935 flyttet paret til Ontario hvor hun fikk en jobb på David Dunlap Observatory. Ektemannen Frank Hogg var direktør for dette observatoriet fra 1946 og frem til hans død i 1951. 

Hun ble tildelt en Annie J. Cannon Award i astronomi i 1949 og en Klumpke-Roberts Award i 1983. I 1967 ble hun tildelt den prestisjefylte Rittenhouse Astronomical Society Silver Medal Award for hennes fremragende prestasjoner i astronomi. I 1968 ble hun gjort til offiser av Order of Canada og hun ble forfremmet til Companion i 1976. The Helen Sawyer Hogg Observatory og Asteroiden 2917 Sawyer Hogg er blitt oppkalt til minne om henne.

Hun ble i 1926 uteksaminert fra Mount Holyoke College, og etter endt utdanning gikk hun videre til Harvard Observatory for å jobbe sammen med andre kjente astronomer og forskere som f.eks. Annie Jump Cannon og Harlow Shapley. Hun fikk sin doktorgrad i 1931 fra Radcliffe College. I løpet av de seks tiårene der hun var mest aktiv som astronim, publiserte hun en rekke artikler og hun etablerte seg som en leder innen astronomi. I 1985 giftet hun seg med Francis Ethelbert Louis Priestley (1905–1988) som var professor emeritus i engelsk ved universitetet i Toronto. Hogg døde av et hjerteinfarkt i januar 1993, i en alder av 88 år.

## Referanser
Lipofile stoffer

**Lipofile stoffer** er kjemiske stoffer med *[[upolar]]* karakter. Bokstavelig talt betyr lipofil «fettelskende», og uttrykket brukes gjerne synonymt med *hydrofob* («vannhatende»). Dette henger sammen med regelen om at «likt løser likt», det vil si at et stoff, for eksempel et løsemiddel, kan løse opp stoffer som er ganske like molekylene som løsemidlet består av. For at et stoff skal være løselig i vann, må det derfor bestå av forholdsvis små molekyler med høy polaritet eller av ioner,  og det kalles da hydrofilt, mens et lipofilt stoff gjerne har de motsatte egenskapene: store molekyler med ingen eller svært lav polaritet.  Følgelig er lipofile stoffer uløselige i vann.

## Lipofile stoffer i vaskemidler og emulgatorer

En *[[emulgator]]* er et stoff som letter dannelsen av emulsjoner og stabiliserer dem. Emulgatorer består av molekyler med en hydrofil og en lipofil del. Den lipofile delen vendes mot fettstoffer, mens den vannelskende delen er i kontakt med vannet rundt. En fettdråpe kan på den måten stabiliseres i vann ved å bli overtrukket av en tynn emulgatorhinne. En slik emulgatordekket fettdråpe kalles  en *[[micelle]]*.
 
Et  *[[tensid]]* er i prinsippet det samme som en emulgator. Det er først og fremst bruksområdet som avgjør hvorvidt vi bruker den ene eller andre betegnelsen. Mens en emulgator først og fremst har til hensikt å opprettholde en stabil emulsjon av en lipofil fase i en hydrofil fase i matvarer osv., brukes et tensid i vaskemidler for å løse ut lipofile stoffer fra smusset i hud, klær, bestikk og dekketøy, gulv osv. Såpe er et fellesnavn på natrium- eller kaliumsalt av fettsyrer, de tensider som har vært kjent i lengst tid.

## Lipofile og hydrofile aminosyrer i proteiner
Alle aminosyrene har en felles oppbygning, som utgjør primærstrukturen eller  «ryggraden», i proteinmolekylene. Men når det gjelder finstrukturen: tertiær- og kvarternær-, til dels også sekundærstrukturen, er blant annet samspillet mellom lipofile og hydrofile grupper viktig.

Aminosyrene karakteriseres ut fra egenskapene til den variable gruppen ( *R*-gruppen]. De 20 aminosyrene kan deles inn i to klasser avhengig av om *R*-gruppen er hydrofil eller lipofil (hydrofob). Hydrofile aminosyrer ligger ofte i overflaten av proteinet siden de er polare eller har ladning, mens lipofile aminosyrer ofte ligger i kjernen av proteinet, gjemt vekk fra vannet. Hydrofobe (lipofile) atomer søker seg mot hverandre, dette kalles hydrofob effekt. Dette samspillet mellom hydrofobe og hydrofile grupper er uhyre følsomt for miljøfaktorer som pH, saltholdighet og temperatur, noe som i stor grad forklarer at proteinenes funksjon påvirkes av de samme faktorer.

## Se også
*Hydrofil

*Emulgator
Trana

**Trana** har flere betydninger:
* Trana (Piemonte), en kommune i storbyområdet Torino i regionen Piemonte i det nordlige Italia 
* Tranen (stjernebilde), et stjernebilde på den sørlige himmelhvelving
* Celin Trana, en norsk tidligere svømmer som representerte Stavanger SC
Paks

**Paks** er en by i fylket Tolna i det sentrale Ungarn. Den ligger på vestbredden av Donau, rundt 100 kilometer sør for Budapest og 30 kilometer nord for fylkeshovedstaden Szekszárd. Byen hadde  innbyggere i 2009. 

Like sør for byen ligger Paks kjernekraftverk, som produserer rundt 40% av landets elektrisitet. Det ble satt i drift i 1983. Byen er tilknyttet det ungarske motorvei-nettverket gjennom veien M6 til Budapest, som åpnet i mars 2010. 

I forrige århundre ble flere herskapelige gårder og hus bygget i byens gamle sentrum, så som de rundt byens hovedtorg Szent István tér. På veggen til den barokke Szeniczey-gården er det innfelt en plakett til minne om Ferenc Deák, kalt «Ungarns vise mann». Byens museum ligger i den tidligere Cseh-Vigyázó-gården. Ved gangveien langs bredden av Donau ligger en hundre år gammel kastanje-allé.

Den romersk-katolske «Hellige ånd»-kirken, som ble av den ungarske arkitekten Imre Makovecz, er et fremragende eksempel på det 20. århundres arkitektur. De kalvinistiske og lutherske kirkene ble bygget i henholdsvis 1775 og 1884. Den romersk-katolske basilika-lignende «Jesu hjerte»-kirken ble innviet i 1901. 

Byens fotballklubb er Paksi FC (til vanlig kalt «Paks» eller «PSE»), som i 2006 for første gang rykket opp til den ungarske toppdivisjonen Nemzeti Bajnokság.

## Vennskapsbyer
*   Reichertshofen, Bayern, Tyskland
*   Lauda-Königshofen, Baden-Württemberg, Tyskland
*   Gubin, Polen
*   Galánta, Slovakia
*   Târgu Secuiesc (Kézdivásárhely), Romania
*   Vysjkovo, Ukraina
*   Lovisa, Finland

## Bilder

Szentlélek templom, Makoveczpaks.jpg|Den katolske «Hellige ånd»-kirken av Imre Makovecz
Dunaparti sétány.jpg|Gangvei og kastanje-allé langs Donau


## Referanser


## Eksterne lenker
*
Rick Baker

**Rick Baker** (født 8. desember 1950) er en Oscar-vinnende sminkør.

Baker har jobbet med sminke og spesialeffekter siden 1972, og var den første mottakeren av Oscar for beste sminke for jobben sin på *[[En amerikansk varulv i London]]* (1981).

## Priser og nominasjoner
### [[Oscar for beste sminke]]
* Vant: *[[The Wolfman]]* (2010)
* Nominert: *[[Norbit]]* (2007)
* Vant: *[[Grinchen]]* (2000)
* Nominert: *[[Life (film)|Life]]* (1999)
* Nominert: *[[Store Joe Young]]* (1998)
* Vant: *[[Men in Black]]* (1997)
* Vant: *[[Den helskrudde professoren]]* (1996)
* Vant: *[[Ed Wood (film)|Ed Wood]]* (1995)
* Nominert: *[[Amerika for mine føtter]]* (1988)
* Vant: *[[Bigfoot og familien Henderson]]* (1987)
* Nominert: **' (1984)
* Vant: ''[[En amerikansk varulv i London]]'' (1981)

=== [[BAFTA]] for beste sminke/hår ===
* Nominert: ''[[Planet of the Apes (2001)|Planet of the Apes]]'' (2001)
* Vant: ''[[Grinchen]]'' (2000)
* Nominert: ''[[Men in Black]]'' (1997)
* Vant: ''[[Den helskrudde professoren]]'' (1996)
* Nominert: ''[[Ed Wood (film)|Ed Wood]]'' (1995)
* Vant: **' (1984)

## Referanser


## Eksterne lenker
* 
* 
*
Iben Skibsted Klæsøe

**Iben Skibsted Klæsøe**, Mag.art., ph.d., er en dansk arkeolog og vitenskapelig assistent på Saxo-Instituttet ved Københavns Universitet.

Klæsøe har skrevet en rekke vitenskapelige avhandlinger og populære framstillinger av særlig den kristne innflytelsen i vikingenes norrøne kunst og kultur fra orientalske, angelsaksiske og kontinentale tradisjoner. Hun driver også omfattende allmenn foredragsvirksomhet i Danmark.

## Referanser


## Bibliografi (utvalg)
* Klæsøe, Iben Skibsted (1994): «Inspirationerne til vikingetidens kunst» i: Lund, Niels (red.): *Norden og Europa i vikingetid og tidlig middelalder*. 1994 isbn 87-7289-240-4
* Klæsøe, Iben Skibsted (2002): «Den tidlige vikingetids kunst» i: Bertelsen (red.): *Vikingetidens kunst; en udstilling om kunsten i vikingernes verden og efterverden ca. 800 – 1250*. Kongernes Jelling 2002 ISBN 87-989042-0-5
* Klæsøe, Iben Skibsted (ed.) (2010): *Viking Trade and Settlement in Continental Western Europa.* Museum Tusculanum.
Ole Fredrik Stoveland

**Ole Fredrik Bruskeland Stoveland** (1941–2024) var en norsk arkitekt, som blant annet har tegnet Ibsenhuset i Skien og Det Norske Teatret i Oslo.

Stoveland var født i Mandal og vokste opp i Velfjord i Sør-Helgeland i Nordland fylke. Han var utdannet sivilarkitekt fra NTH (1965). Han startet i 1968 arkitektpraksis sammen med Åsmund Skard, som han tegnet Ibsenhuset i Skien sammen med. Stoveland var i 1971 en av stifterne av arkitektkontoret 4B Arkitekter. Han var førsteamanuensis ved Arkitekthøgskolen i Oslo fra 1971 til 1977.

Stoveland var ridder av 1. klasse av St. Olavs Orden (2011) «for hans innsats innen arkitektur.» For arbeidet med bygningen for Det norske teatret i Oslo mottok 4B arkitekturprisen Betongtavlen. Kontoret er også tildelt Oslo bys kunstnerpris. 

## Referanser
Ski-VM 2011 – 10 kilometer klassisk kvinner

**Kvinnenes 10 kilometer klassisk** under Ski-VM 2011 ble holdt den 28. februar 2011 i Oslo. Marit Bjørgen vant øvelsen foran Justyna Kowalczyk, mens regjerende verdensmester, Aino-Kaisa Saarinen, ble nummer tre. Regjerende olympisk mester, Charlotte Kalla, ble nummer 11.

## Resultater
}|| 51 || align=left| Alena Procházková || align=left|  || ||
|}

## Kvalifikasjon

## Referanser
MINURSO

**Mission des Nations Unies pour l'organisation d'un référendum au Sahara occidental**, **MINURSO** (engelsk: **United Nations Mission for the Referendum in Western Sahara**) er en  fredsbevarende FN-styrke opprettet 29. april 1991 av FNs sikkerhetsråd for å iverksette avtalen Marokko og Polisario (Frente Popular para la Liberación de Saguia el-Hamra y de Río de Oro) ble enige om i 1988 og planen FN utarbeidet for en overgangsperiode inntil en folkeavstemning kunne avgjøre Vest-Saharas skjebne. Mandatet ble gitt i Sikkerhetsrådets resolusjon 690.
 
I folkeavstemningen, som etter planen skulle avholdes i januar 1992, skulle innbyggerne i området avgjøre om landet skulle bli selvstendig eller integreres i Marokko. Våpenhvilen mellom partene har i det store og hele blitt overholdt, mens konflikten for øvrig ikke er løst, slik at folkeavstemningen ikke har kunnet avholdes. Virksomheten til MINURSO er dermed endret til å påse at våpenhvilen overholdes, minerydding og ellers drive tillitsskapende arbeide mellom partene.

MINURSO hadde per 28. februar 2017 en styrke på 241, hvorav 214 militærobservatører og 27 soldater. I tillegg til dette hadde MINURSO en internasjonal sivil stab på 71 og 10 fra FNs fredskorps. Utover dette kom 159 lokalt ansatte sivile. Hovedkvarteret er i El Aaiún.

## Referanser


## Eksterne lenker
* 
* MINURSO, operasjonens nettsted
* MINURSO, United Nations, Department of Peacekeeping Operations
John Selwyn Brooke Lloyd

**John Selwyn Brooke Lloyd** (født 28. juli 1904, død 18. mai 1978) var en britisk politiker som var utenriksminister fra 1955 til 1960. Lloyd var utdannet ved Fettes College og Magdalene College i Cambridge, der han var president i Cambridge Union og Cambridge University Liberal Club. Han var liberal parlamentarisk kandidat under parlamentsvalget i 1929. Han tjenestegjorde som rådgiver for Hoylake Urban District Council fra 1932 til 1940. 

Under den andre verdenskrig nådde han graden brigader og var assisterende stabssjef for den britiske Annen armé. Han ble valgt inn i House of Commons for å representere distriktet Wirral i Merseyside under valget i 1945. Opprinnelig var han liberal, men han var også medlem av en fraksjon i det konservative partiet. Da det konservative partiet kom tilbake til makten i 1951, ble Lloyd ansatt under utenriksminister Anthony Eden som statsminister for utenriksaffærer fra 1951 til 1954.

I 1960 ble han finansminister og hadde ansvaret for statskassen frem til 1962. Han klarte ikke takle Storbritannias økonomiske problemer på begynnelsen av 1960-tallet, og han ble sparket fra regjeringen. Han ble kalt tilbake til regjeringen i 1963 av Alec Douglas-Home, som gjorde ham til leder for House of Commons frem til deres nederlag ved valget i 1964. I 1971, etter at de konservative hadde vendt tilbake til makten, ble Lloyd deres offentlige talsmann.

I 1976 ble han adlet og ble dermed baron Selwyn-Lloyd. En biografi om Selwyn-Lloyd skrevet av D.R. Thorpe ble utgitt i 1989.

## Referanser


## Eksterne lenker
* 
* 
*
ONUSAL

**ONUSAL**, formelt **Misión de Observación de las Naciones Unidas en El Salvador** eller **United Nations Observer Mission in El Salvador**, var en militær observasjonsstyrke opprettet av FN i juli 1991 for å overvåke iverksettelsen av fredsavtalen mellom El Salvadors regjering og Frente Farabundo Martí para la Liberación Nacional. Partene hadde siden 1980 utkjempet en borgerkrig. ONUSAL var i aktivitet til april 1995. Mandatet ble gitt i Sikkerhetsrådets resolusjon 693.

ONUSAL fikk i oppdrag å se til at partene overholdt vilkårene i fredsavtalen, herunder våpenhvilen, samt at reformprosessene i landets militærapparat, politi- og rettsvesen ble gjennomført sammen med reformer i valgsystemet og andre sosiale reformer.

På det sterkeste hadde ONUSAL en styrke på 368 militærobservatører og 315 sivile politifolk. Ved valgavviklingen kom 900 internasjonale valgobservatører i tillegg. 17 land bidro med militært personell og politifolk, deriblant Norge.

En annen operasjon, ONUCA, overvåket fredsprosessen i regionen som helhet i tiden 1989–1992. 

## Referanser


## Eksterne lenker
* ONUSAL, United Nations, Department of Peacekeeping Operations
UNAMIC

**UNAMIC**, formelt **United Nations Advance Mission in Cambodia**, var en fredsbevarende FN-styrke opprettet i oktober 1991 av FNs sikkerhetsråd for å overvåke våpenhvilen mellom partene i Kambodsja og forberede etableringen av United Nations Transitional Authority in Cambodia (UNTAC). Operasjonen varte til mars 1992, da UNTAC overtok oppgavene. UNAMIC fikk også i oppgave å ta seg av minerydding. På det meste hadde UNAMIC en styrke på  soldater, støttet av en internasjonal og lokal sivil komponent.

## Referanser


## Eksterne lenker
* UNAMIC, United Nations, Department of Peacekeeping Operations
Ørje Idrettslag

**Ørje Idrettslag** (**Ørje IL**) er et fleridrettslag fra Marker kommune. Klubben ble stiftet i februar 1917, og har fotball, håndball og langrenn som sine hovedaktiviteter.

Langrennsløperen Ola Vigen Hattestad representerer Ørje IL og er foreningens mest kjente utøver. Hopperen og kombinertløperen Sverre Lislegaard representerte Ørje på 1920- og 1930-tallet.

Ørjefotballen hadde sin storhetstid på 1970-tallet. Laget spilte da flere sesonger i 2. divisjon. Senere har laget hovedsakelig spilt i 5. og 6. divisjon i Østfold Fotballkrets. Fotballaget spiller sine kamper på Ørje stadion.

## Tabell
Grenland Brass

**Grenland Brass (GB)** er et norsk brassband, i tredjedivisjon, fra Telemark. Korpset er tilknyttet Norges Musikkorps Forbund, og hører inn under region sør. 

Korpset ble stiftet i 1989, og holder til i industribyen Porsgrunn. Mest kjent er korpset for den årlige festivalen, Grenland International Brass Festival, som blir arrangert i Skien hver vår.

## Referanser


## Eksterne lenker
*
Ny Illustrerad Tidning

***Ny Illustrerad Tidning*** var et svensk ukeblad, som kom ut hver lørdag i årene 1865–1900.

## Formål
Ukebladet hadde mange av landets fremste skribenter og kunstnere som bidragsytere. De tilstrebet å bli en motvekt til det danske *[[Illustreret Tidende]]* 1859-1924, som hadde det uttalte mål å bli ukeblad for hele Skandinavia. I konkurransen anla derfor *Ny Illustrerad Tidning* en nasjonal, kulturell profil, som var ment å skulle fange hele unionsriket. De sørget dermed for å knytte til seg den norske kunstmaleren Vincent Stoltenberg Lerche som fast bidragsyter. Lerche tegnet både svenske og norske folkelivsbilder, og leverte også, både i tekst og tegninger, norske prospekter i ukebladet.

## Innhold
Innholdet besto i hovedsak av biografier, novelletter, dikt, historiske og kulturelle skildringer, innlegg om naturvitenskap og litteraturhistorie, politiske oversikter, teater-, musikk- og litteraturanmeldelser, musikkstykker med mer.

## Eget xylografisk atelier
Ukebladet satset sterkt på gode illustrasjoner. Derfor etablerte de i tråd med hva den danske konkurrenten hadde gjort, et eget xylografisk atelier under ledelse av den engelske xylografen Edward Skill (1831-1873), som hadde kommet til Sverige i 1864. Etter Skills død overtok Wilhelm Fredrik Meyer (1844-1944) som "föreståndare" for *Ny illustrerad tidning*s atelier. Ukebladets xylografiske atelier kom til å øve innflytelse på kravene som etterhvert ble stilt til billedkvalitet i svensk ukepressen. Dets xylografer var også i blant aktive innenfor bokproduksjon og arbeid med større praktverker.

I 1900 gikk ukebladet inn i publikasjonen *[[Ord och Bild]]*.

## Referanser
Paul Nilsson

**Lars Johan Paulinus «Paul» Nilsson** (født 22. juni 1866 i Längjum, Skaraborgs län, død 28. oktober 1951) var en svensk kyrkoherde (sogneprest), hoffpredikant, forfatter og salmedikter. Han gav ut flere salmebokforslag. Som prest virket han i Sjogerstad i Rådene og Häggum i Skara stift.

Han er representert i den svenske salmeboken *[[1986 års psalmbok]]* med sju originalverk og en bearbeidelse av andre salmer. I *1937 års psalmbok* har ham med elleve verk. I *[[Norsk Salmebok (1985)|Norsk Salmebok]]* er det tatt med to av hans salmer, og en i *[[Norsk salmebok 2013]]*.

Noen av Paul Nilssons tekster er tonesatte av Otto Olsson i dennes *Advents och julsånger* op 33, (for blandet kor og orgel), blant annet den populære salmen «Advent», som framføres i mange kirkekor i Sverige på første søndag i advent. I tillegg gjelder dette salmer som «Julsång», «Det brinner en sjärna i Österland» og «Jungfru Marias lovsång».

Hans tekster «faller i det fri» i 2021.

## Salmer
* «Ett vänligt ord kan göra under»
* «Gud är mitt ibland oss»
* «Gud, vår Gud, för världen all»
* «Han kommer i sin kyrka»
* «Helige Ande, låt nu ske»
* «I makt utan like»
* «Jerusalem, du högtbelägna stad»
* «Jesus, Guds Son, träd in i denna skara»
* «Kom inför Herren med tacksamhet»
* «Jesus, Guds Son, träd in i denna skara»
* «När stormen ryter vilt på hav»
* «När till Jordan vår Herre drog»
* «Se, vi går upp till Jerusalem» (Norsk: «Se, vi går opp til Jerusalem»)

## Profane sanger
* «Jag hälsar dig, Västgötarike»

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 149
Haag-konvensjonen

**Haag-konvensjonen** har flere betydninger:

* Haag-konvensjonene av 1899 og 1907
* Haag-konferansen for internasjonal privatrett
Haag-konvensjonene av 1899 og 1907

**Haag-konvensjonene av 1899 og 1907** er bestemmelser for krigføring på land som ble vedtatt på fredskonferanser i Haag i Nederland i 1899 og 1907, og en viktig del av humanitær folkerett.

Fredskonferansene ble avholdt på initiativ av den russiske tsar Nikolai II. Det egentlige formål med disse konferansene – å få gjennomført en avrustning i Europa – ble ikke oppnådd, men ved konferansene ble man enige om et antall konvensjoner som regulerer forholdene mellom de stridende parter i krig. Noen av disse konvensjonene er blitt uaktuelle på grunn av den tekniske utviklingen. Det gjelder for eksempel konvensjon nummer 14 om utkastning av sprengstoffer fra luftballonger. Andre Haag-konvensjoner er blitt avløst av Genèvekonvensjonene, mens atter andre fortsatt er gjeldende.

Som et bilag til Haag-konvensjon nummer 4 om regler og vedtekter for krig til lands finner man *Reglement angående regler og vedtekter for krig til lands*, hvor begrepet *krigsførende* defineres i kapittel 1. Deretter følger kapitler om krigsfanger, om syke og sårede (bestemmelsene er her avløst av bestemmelser i Genèvekonvensjon nummer 1 og 2), om midler til å skade fienden, herunder beleiringer og bombardementer, om spioner, om parlamentærer, om kapitulasjoner, om våpenstillstand og endelig om militære myndigheter på en fiendtlig stats territorium.

## Eksterne lenker
* 
* 
*
Liste over formennene for Den litauiske sosialistiske sovjetrepublikks øverste sovjet

**Formannen for Den litauiske sosialistiske sovjetrepublikks øverste sovjet** var leder for nasjonalforsamlingen. Formannen for Republikken Litauens øverste råd var både statsoverhode og nasjonalforsamlingens leder.

## Kilder
*''knowbysight.info''
Ski-VM 2011 – 5 kilometer klassisk kvinner kvalifisering

**Kvinnenes kvalifisering til 10 kilometer klassisk** under Ski-VM 2011 ble holdt den 23. februar 2011 i Oslo. De ti beste utøverne fikk delta i 10 kilometeren i induviduell start den 28. februar.

## Resultater

} || **Q**
|-bgcolor="#ccffcc"
| 2 || 11 || align=left| Nina Broznić || align=left|  || 18:27.7 ||  || **Q**
|-bgcolor="#ccffcc"
| 3 || 15 || align=left| Ingrida Ardišauskaitė || align=left|  || 18:34.8 ||  || **Q**
|-bgcolor="#ccffcc"
| 4 || 14 || align=left| Vedrana Malec || align=left|  || 18:38.8 ||  || **Q**
|-bgcolor="#ccffcc"
| 5 || 9 || align=left| Lina Kreivenaite || align=left|  || 19:03.4 ||  || **Q**
|-bgcolor="#ccffcc"
| 6 || 12 || align=left| Sarah Young || align=left|  || 19:05.6 ||  ||**Q**
|-bgcolor="#ccffcc"
| 7 || 13 || align=left| Jaqueline Mourão || align=left|  || 19:15.2 ||  || **Q**
|-bgcolor="#ccffcc"
| 8 || 10 || align=left| Syuzanna Varosyan || align=left|  ||19:59.6  ||  ||**Q**
|-bgcolor="#ccffcc"
| 9 || 7 || align=left| Mirlene Picin || align=left|  || 20:20.4 ||  ||**Q**
|-bgcolor="#ccffcc"
| 10 || 1 || align=left| Irina Khodiakova || align=left|  || 20:21.6 ||  ||**Q**
|-
| 11 || 4 || align=left| Ágnes Simon || align=left|  || 20:33.1 ||  || 
|-
| 12 || 2 || align=left| Ildiko Papp || align=left|  || 21:00.4 ||  || 
|-
| 13 || 6 || align=left| Vera Viczián || align=left|  || 21:01.5 ||  ||
|-
| 14 || 8 || align=left| Valya Varosyan || align=left|  || 21:52.6 ||  ||
|-
| 15 || 3 || align=left| Orsolya Marosffy || align=left|  || 23:05.4 ||  ||
|-
| 16 || 5 || align=left| Olga Resjetkova || align=left|  || 24:43.1 ||  ||
|}

## Referanser
Milarepa

**Milarepa** (født ca. 1040, død 1123), det vil si *Mila den bomullskledte*, var en tibetansk yogi, dikter og buddhistisk asket og eneboer. Hans selvbiografi og tekstsamlingen «Milarepas hundre tusen sanger» er begge høyt vurdert og regnes blant Tibets mest populære bøker. 

Milarepa var en disippel av Marpa og ga selv sin lærdom videre til Gampopa. Disse tre regnes som grunnleggerne av kagyuskolen i tibetansk buddhisme. Ifølge hans egne sanger skal han ha behersket en spesiell åndedrettsteknikk  som holdt kroppen varm i ekstrem kulde, og i en av sangene skildrer han en «tvekamp» med en snøstorm. Flere av sangene framstår også som leilighetssanger laget til den enkelte anledning for å undervise gjester som oppsøkte ham. 

Hans liv falt i to deler: Han kom fra en velstående familie. Han lærer seg svartekunst etter at moren hadde oppildnet ham til å gjengjelde et økonomisk svik fra onkelen og tanta. I unge år opptrer han deretter som en brutal hevner; som tok livet av et helt bryllupsfølge på 35 personer ved å fortrolle hester, og sender haglskurer over sine øvrige fiender. Senere i livet angrer han sine misgjerninger, og kommer under åndelig trening av Marpa (1012–1097). Han ble pålagt flere øvelser som soning og som demonstrasjon av den rette overgivelse. Særlig kjent er alle steinhusene som han bygget. Den siste delen av livet tilbragte han som asket og eneboer. «Takket være sin absolutte hengivelse til åndelige øvelser klarte han å nå opplysningstilstanden i løpet av ett eneste liv, og ble en av de ytterst sjeldne menneskene som har maktet det».

Hans tekster ble utgitt, redigert og/eller skrevet av Tsangñön Heruka (1452-1507). Milarepas biografi *[[Milarepas liv]]* er skrevet i første person, unntatt den siste delen, som skildrer hans død. Den italienske filmen *Milarepa* (1974) er basert på hans liv.

*Milarepas liv* er utgitt på norsk i 2013; utdrag fra tekstene er tidligere utgitt på norsk i antologien *[[Tibet (bok)|Tibet]],* 2005.

## Referanser
Peter Magnusson

**Peter Magnusson** (født 16. juli 1984) er en svensk fotballspiller, spiller for tiden for Sandefjord Fotball i Norge. Han ble med Djurgårdens IF fra Vasalunds IF i 2008. Tidligere i sin karriere, hadde Magnusson en kort periode på HTFF, de unge team av Hammarby som er en av Djurgården største rivaler. Som et ungt talent i Hammarby uttalte han at han aldri kunne spille for Djurgården eller den andre Stockholm rival AIK.  Magnusson gjorde sin Allsvenskan debut for Djurgården den 6. juli 2008, mot Trelleborg FF. Siden han spilte 22 kamper for DIF som en midtstopper i hovedsak med Toni Kuivasto. Han forlot Djurgården 17. februar 2010. Han signerte for ett år med HJK Helsinki like før den finske 2010-sesongen startet. Han ble anbefalt av tidligere DIF spillere Aki Riihilahti og Toni Kuivasto. Han er også dobbelt registrert med HJKs materen klubben Klubi-04. 28. februar han signere en toårskontrakt med Sandefjord Fotball.

## Referanser


## Eksterne lenker
*
Bengalske sanger

***Bengalske sanger*** er en bok i Bokklubbens serie Verdens Hellige Skrifter, redigert av Wera Sæther og utgitt i 2005. Boken inneholder sanger og sangdikt skrevet på bengali i Bengalregionen, som i dag er delt mellom India og Bangladesh.

Tekstene er hentet fra levende sangpoesi, som har oppstått og brukes i en synkretistisk kultur med trekk av islam, buddhisme og hinduisme, ofte med trekk fra bhaktiretninger. Redaktøren Sæther skriver i forordet: 
:*«Den bengalske hinduismen er preget av det som fantes *før*: gudinnekult og buddhisme. Den viktigste fromhetsstrømningen i bengalsk hinduisme skulle bli [[vaishnavisme]]n. Tilbedelsen av gudinnens kraft, *shakti'', er også markant. [...] Tekstene i denne boken ble nedskrevet og sangene blir fortsatt sunget i et landskap der både pre-bramansk folkekultur, sanskritisk og bramansk kultur, samt forskjellige forgreininger av islam var og er virksomme. Deres begynnelse kan sies å ligge i tantrismen, en praktisk frelses- og frigjøringsmetode som gjør bruk av kroppen, følelsene og seksualiteten.»
## Innhold
* Utdrag fra Charya-sangene; en samling av 46 tantriske sanger fra ca 800/1200-tallet
* Utdrag fra Gitagobinda av Jaydeb, fra 1200-tallet
* Sanger av Chandidas, født 1408
* Sanger av Vidyapati, ca 1352-1448
* Sanger av Ramprasad, ca 1723–1775
* Sanger av Lalan Fakir, ca 1774–1890
* Sanger av Rabindranath Tagore, 1861-1941
## Referanser
Martin Jäger

**Martin Jäger** (født 20. desember 1987 i Vättis) er en sveitsisk  langrennsløper og skiskytter. Hans beste resultater er oppnådd på sprint i friteknikk.

## Liv og karriere
Martin Jäger er sønn av Helen og Beat Jäger. Han vokste opp sammen med sine søstre Barbara og Christa i Vättis (Sankt Gallen kanton).

Jäger tok sølvmedalje ved de nasjonale mesterskapene 2008 i sprint (friteknikk). I februar 2009 deltok han i VM i Liberec. Han ble nummer 2 i sprint under U23-VM 2010 bak Ole-Marius Bach. Under VM 2011 i Oslo hadde Jäger i sprintøvelsen tredjebeste tid i kvalifiseringen. Han vant også sitt kvartfinaleheat, og kvalifiserte seg dermed til semifinalen, hvor han derimot endte sist i sitt heat og ble slått ut.

## Referanser


## Eksterne lenker
* 
* Martin Jägers hjemmeside
Bok & samfunn

***Bok & samfunn*** er et uavhengig litteratur- og bokbransjetidsskrift, etablert i 7. juli 1879 i Kristiania under navnet Norsk Boghandlertidende. De første årgangene bar preg av å være samlinger av annonser, kunngjøringer og ymse opplistinger, men etter hvert som tiårene gikk tok tidsskriftet en mer journalistisk form. Senere ble det et navneskifte til Norsk Bokhandlertidende, og fra 1976 til Bok og samfunn. Navneendringen kom etter initiativ fra bokhandler Ingar Tanum, og skulle signalisere at feltet også skulle presenteres for et bredere publikum.

Gjennom alle disse årene har bladet vært et sentralt omdreiningspunkt og bindeledd i bokbransjen, mellom forlag, bokhandlere, bibliotek og bransjens organisasjoner – og er et forum for bokbransje- og litteraturnyheter, debattstoff og kommentarer.

Bladet ble tidligere utgitt av Den norske Bokhandlerforening, men ble i august 2014 overtatt av litteratur- og litteratur- og bokbransjenettstedet BOK365 og har til dels overlappende redaksjon med dette. Bok og samfunn er i dag redaksjonelt uavhengig, medlem av Norsk Tidsskriftforening, og drives etter Redaktørplakaten. Papirutgaven utkommer med seks nummer årlig. 

## Redaktører
* Helge Dehlin 1976 - 1985 
* Berit Røhne 1985 – 2008
* Per Olav Solberg 2008 – 2011
* Dag H. Nestegard 2011 – 2014
* Cora Skylstad (konst 2014)
* Vebjørn Rogne 2014 - 2023
* Nora Steenberg 2023 - 
* Gabrielle Graatrud (konst 2025)
Zdeněk Štybar

**Zdenek Štybar** (født 11. desember 1985 i Planá u Mariánských Lázní) er en tsjekkisk syklist. Han startet sin karriere i sykkelcross, og har blant annet blitt verdensmester tre ganger.

Siden mars 2011 har han satset på landeveissykling.

Han la opp i 2024.

## Meritter Landeveissykling

;2006
:6. etappe, Volta Ciclista Internacional a Lleida
:3. etappe, Tour des Pyrénées
;2012
:3. etappe, Polen rundt
:2.-plass sammenlagt og 4. etappe, Firedagers i Dunkerque
;2013
:Sammenlagt, 3. og 7. etappe, Eneco Tour
:7. etappe, Vuelta a España
;2014
: Tsjekkisk mester på landevei
:2. etappe, Eneco Tour
:Binche-Chimay-Binche 
;2015
:Strade Bianche
:6. etappe, Tour de France
;2016
:2. etappe, Tirreno–Adriatico
;2017
: Tsjekkisk mester på landevei
;2019
:5. etappe, Volta ao Algarve
:Omloop Het Nieuwsblad
:E3 BinckBank Classic
;2020
:6. etappe, Vuelta a San Juan Internacional

## Referanser


## Eksterne lenker
* 
*
FC Nantes

**Football Club de Nantes** er en fransk fotballklubb basert i Nantes i regionen Pays de la Loire. Klubben ble grunnlagt i 1943, og lagets draktfarger er gult med lysegrønne vertikale striper på skjorten, mens bortedraktene er svarte med en gul vannrett stripe på skjorten. FC Nantes spiller sine hjemmekamper på Stade de la Beaujoire.

FC Nantes har siden dens grunnleggelse vært en av de større franske fotballklubber. Klubben står med åtte seriemesterskap mellom 1965 til 2001, samt tre cupmesterskap fra 1979 til 2000. Klubben nådde blant annet semifinalespill i Mesterligaen 1995/1996, hvor de til slutt ble slått ut av italienske Juventus med 3–4 sammenlagt. De spilte for øvrig også semifinale i Cupvinnercupen i 1980 mot Valencia CF, som vant sammenlagt og siden vant turneringen dette året. Fra 1992 til 2007 var klubben kjent under navnet **FC Nantes Atlantique**, før den byttet til sitt nåværende navn i forkant av  2007/08-sesongen.

Klubben har også et etablert ungdomsakademi, som har fostret opp store franske fotballspillere som blant andre Marcel Desailly, Didier Deschamps og Christian Karembeu.

## Spillerstall
Oppdatert 9. oktober 2024.

### Utlånte spillere

## Meritter
* **[[Ligue 1]]: (8)** 1965, 1966, 1973, 1977, 1980, 1983, 1995, 2001
* **[[Coupe de France]]: (3)** 1979, 1999, 2000
* **[[Trophée Des Champions]]: (2)** 1999, 2001
* **[[Coppa delle Alpi]]:** 1982

## Kjente spillere med en fortid i klubben
:*Se også [[:Kategori:Nantes-spillere]].*

## Referanser


## Eksterne lenker
*
Eva Norberg

**Eva Norberg Hagberg** (født 1915 i Ludvika, død 2004 i Sunnansjö) var en svensk forfatter og oversetter.
Eva Norberg har skrevet tekst til 16 salmer i den svenske salmeboken *[[1986 års psalmbok]]*. Hun er også representert med to salmer i den norske *[[Salmer 1997]]* og tre i *[[Norsk salmebok 2013]]*.

## Bibliografi
### Salmer
* «Det gungar så fint»
* «Det går en väg genom ökensand»
* «Ej upplysta gårdar»
* «En dag jag lämnar mitt hem»
* «Evige Fader, evig är din strålglans»
* «Jag tror på Gud som med sitt ord»
* «Jag vill sjunga om min vän»
* «Jungfru Maria, jungfru Maria, min Herres mor»
* «Lyss till änglasångens ord»
* «Lovad vare du, Herre Jesu Kristus!»
* «Nu dagen är kommen»
* «Och det hände vid den tiden»
* «På Gud och ej på eget råd»
* «Sju böner vår Herre har lärt oss»
* «Så kort var den fröjd som i världen jag fann»
* «Till möten och brunnar»
* «Trofaste Gud»
* «Vem visar väg genom växlingens värld»
* «Vid Betlehem en vinternatt»
* «Vi tackar dig, vår skapare»
* «Änden på allting är alltid mig nära»

### Diktsamlinger
* *Tidig vår* 1943
* *Kvast* 1945
* *Vingen* 1951
* *Smide* 1954
* *Vänta mig, vingar* 1961
* *Var rädd om* 1966
* *Biktbarn* 1988
* *Rummet har ett fönster* 1997

### Annet
* *Evig låga* 1941
* *Små ting och vanliga dagar* 1957
* *Rya* 1970
* *Hemma hos* 1975
* *Tre rop* 1975
* *Samtidigt* 1988

## Priser og utmerkelser
* Dan Andersson-prisen 1999

## Referanser


## Eksterne lenker
* Biografi på Litteraturberget.se
Nicolas de Grigny

**Nicolas de Grigny** (1672–1703) var en fransk organist og komponist.

Av Grignys verk er bare *Livre d'orgue* bevart. Dette er en stor samling orgelstykker som består av to deler; første del er en orgelmesse, den andre består av fem hymner, deriblant *Veni, Creator Spiritus*. 

Sammen med François Couperin representerer de Grigny høydepunktet i den franske barokke orgeltradisjonen. Johann Sebastian Bach beundret Grignys verk.

## Diskografi
* La Messe, Pierre Bardon på Isnardorgelet i Saint-Maximin-la-Sainte-Baume
* Hymnes, Pierre Bardon på Isnardorgelet i Saint-Maximin-la-Sainte-Baume

## Referanser


## Eksterne lenker
* 
* 
:
* Flere lytteeksempler
*
Øyvind Berg

**Øyvind Berg**, **Øivind Berg** eller **Øivind Bergh** er navnet til flere personer:

* Øivind Bergh (1909&ndash;1987), orkesterleder
* Øivind Berg (ishockeyspiller), født 1946
* Øivind Berg (forfatter), født 1955
* Øyvind Berg (lyriker), født 1959
* Øivind Bergh (havforsker), født 1962
* Øyvind Berg (skihopper), født 1971
* Øivind Berg (fotballspiller), født 1976
* Øyvind Berg (langrennsløper), født 1975
Blomsterdalen Senter

**Blomsterdalen Senter** ligger i Ytrebygda bydel i Fana. Senteret inneholder kjøpesenter med ni butikker, parkeringsanlegg og tre punkthus med 36 leiligheter. Senteret er lokalsenter for Blomsterdalen med boliger, forretninger, kontor, parkering og grøntområder. 

## Bygningene
Senteret er oppført i 2007, og åpnet januar 2008 og tegnet av Link Signatur. Det har bærende konstruksjon av betongelementer med flatt tak både på kjøpesenterdelen og på punkthusene. Kjøpesenteret har en fasade av hvite betongelementer. 

De tre punkthusene  har i hver etasje fire ulike leiligheter som er fra 65 til 80 kvadratmeter. 

## Eksterne lenker
* Blomsterdalen Senter
* Bygg.no: Blomsterdalen Senter
Taylor Henrich

**Taylor Henrich** (født 1. november 1995 i Calgary) er en canadisk skihopper. Hun representerer Altius Nordic ski club. 

I januar 2011 deltok hun i junior-VM i Otepää, der hun kom på 25.-plass. Under VM på ski 2011 i Holmenkollen i februar kom hun på 18.-plass i normalbakke. Daniela Iraschko vant dette rennet, foran Elena Runggaldier og Coline Mattel.
Under OL i Sotchi ble hun nummer 13. Henrich ble den første canadier på kvinnesiden som kom på pallen i et verdenscuprenn i hopp da hun ble nummer 3 i Oberstdorf 25. januar 2015.

## Referanser


## Eksterne lenker
*
Monte Brione

**Monte Brione** er et lite fjellparti i den italienske provinsen Trento. Monte Brione ligger på nordsiden av Gardasjøen og danner en naturlig grense og sperre mellom byen Riva del Garda i vest og landsbyen Torbole sul Garda i øst. På dens topp, som  ligger 376 meter over havet, finnes det et militærbatteri fra det 19.århundre. Det går en tunnel gjennom fjellets sørside – SS249 – der den motoriserte trafikken beveger seg.

## Referanser
Elmar Moser: *Bike Guide,* bind 11. Utgitt av Delius Klasing, ISBN 3-7688-1002-x
Le Creusot

**Le Creusot** er en kommune i departementet Saône-et-Loire i regionen Bourgogne-Franche-Comté øst i Frankrike.

## Referanser


## Eksterne lenker
* 
* Kommunedata INSEE
Nokoreach

**"Nokoreach"** (Khmer: បទនគររាជ; Kongelige rike) er Kambodsjas nasjonalsang. Tittelen på nasjonalsangen er avledet fra et gammelt navn (*Nokor Reach*) på Khmerriket i Angkor. Den var basert på en kambodsjansk folketone og teksten ble skrevet av Chuon Nath. Sangen ble opprinnelig vedtatt som nasjonalsang i 1941 og bekreftet i 1947, i tiden rundt uavhengigheten fra Frankrike. I 1970 ble monarkiet avskaffet, og dermed ble også nasjonalsangen erstattet. Etter kommunistenes seier i 1975 ble tidligere rojalistiske symboler, inkludert Nokoreach, gjeninnført for en kort stund, men Røde Khmer erstattet den med Dap Prampi Mesa Chokchey ("Strålende syttende april"). Nokoreach ble gjeninngørt som Kambodsjas nasjonalsang i 1993.
Global Financial Integrity

**Global Financial Integrity** (**GFI**) er en amerikansk tankesmie (non-profit) som driver med forskning og påvirkningsarbeid innen forebygging av korrupsjon, lokalisert i Washington D.C.

GFIs formål er å drive politisk påvirkningsarbeid og forske på nasjonal og multilateral politikk innen korrupsjonsforebygging og ulovlig kapitalflyt, og å styrke global utvikling og sikkerhet. Global Financial Inegrity ble grunnlagt i 2006, som en følge av utgivelsen av boken *Capitalism`s Achilles Heel: Dirty Money and How to Renew the Free Market System*, (John Wiley & Sons 2005), som er skrevet av direktør for GFI, Raymond W. Baker, som er Senior Fellow ved Center for International Policy.

Global Financial Integrity arbeider blant annet med å få Organisasjonen for Økonomisk Samarbeid og Utvikling, OECD, og Financial Action Task Force (FATF) til å implementere ytterligere økonomiske sikringsmekanismer for å øke transparensen og samarbeidet i det globale finansielle systemet. GFI har støttet også den tverrpolitiske initiativet til loven Stop Tax Haven Abuse Act, som ble introdusert i USA av Senator Carl Levin.

I desember 2008 lanserte GFI en banebrytende og omfattende studie kalt «Illicit Financial Flows from Developing Countries: 2002-2006»,, som viste at i utviklingslandene i verden forsvinner om lag 1 billion amerikanske dollar () årlig som illegale midler. Studien viste også en annen signifikant trend, at utviklingsøkonomier mister 10 amerikanske dollar i illegale midler for hver dollar de mottar i bistand fra andre land. I januar 2011 publiserte GFI studien «Illicit Financial Flows from Developing Countries: 2000-2009»,, som viste at illegal kapitalflyt har økt med 200 milliarder amerikanske dollar, fra 1,06 billioner amerikanske dollar til om lag 1,26 trillioner amerikanske dollar, fra 2006 til 2008. Den samme rapporten (2011) viser også at mellom 2000 til og med 2008 forsvant estimerte 6,5 billioner amerikanske dollar ut av utviklingsland i illegale midler.

I januar 2009 samlet GFI representanter fra en rekke frivillige organisasjoner og myndigheter for å opprette en Arbeidsgruppe, Task Force on Financial Integrity & Economic Development. Arbeidsgruppen arbeider i praksis for økt transparens og ansvarliggjøring i det globale økonomiske systemet

GFI er et program ved Center for International Policy.

## Referanser


## Se mer
*Global Financial Integrity
* Task Force on Financial Integrity and Economic Development
* Offisielle Hjemmesider for Task Force on Financial Integrity and Economic Development
## Eksterne lenker
*
Francesco Durante

**Francesco Durante** (1684–1755) var en italiensk komponist fra den napolitanske barokken.

## Liv og virke
Durante fikk sin musikkutdanning ved Napolis konservatorium *dei Poveri di Giesù Cristo* hvor Gaetano Greco var lærer.  Senere ble Durante elev av Alessandro Scarlatti ved *Conservatorio di Sant'Onofrio*. I Roma studerte han mesterverkene i den romerske skolen. Han kan ha studert under Bernardo Pasquini og Giuseppe Ottavio Pitoni, men dokumentariske belegg finnes ikke.

Rundt 1718 ble Durante direktør ved konservatoriet *dei Poveri di Giesù Cristo* i Napoli, og skal ha fungert som lærer ved Sant'Onofrio i 1725. I 1742 etterfulgte han Nicola Porpora som leder av *Conservatorio di Santa Maria di Loreto*, også det i Napoli. Denne posten holdt han til sin død tretten år senere.

Durante var en berømt lærer, blant hans elever var Niccolò Jommelli, Giovanni Paisiello, Giovanni Battista Pergolesi, Niccolò Piccinni og Leonardo Vinci. Som lærer insisterte han på at regler skulle følges slavisk, dette til forskjell fra Scarlatti som behandlet elevene individuelt.

Lite er kjent om Durantes liv, men han giftet seg tre ganger. En av konene hans led av spillegalskap og solgte samtlige av Durantes manuskripter, men han klarte å skrive ned alle komposisjonene etter hukommelsen. De oppbevares i dag i 62 bind ved ved Conservatoire Paris.

## Verk
Durantes skrev bare kirke- og kammermusikk, hans *oeuvre* består av en mengde messer, salmer, motetter, oratorier, antifoner og annet; det meste for fire obligate stemmer i tidens nye konserterende stil.

Durantes hovedfortjeneste består i at han både som lærer og skapende kunstner holdt i hevd tradisjonene til Palestrinas romerske skole i en tid da den sto i fare for å drukne i den allestedsnærværende operaen. Av denne grunn fortjener han en plass blant de andre framtredende representantene for den napolitanske skolen, som Leonardo Leo, Giovanni Battista Pergolesi, Niccolò Piccinni, Niccolò Jommelli, Giovanni Paisiello og Ignazio Fiorillo.

### Media

## Referanser


## Eksterne lenker
* 
* 
* 
*  Istituto Internazionale per lo studio del '700 musicale napoletano
*  D. Tortora: [«Durante, Francesco»](http://www.treccani.it/enciclopedia/francesco-durante_(Dizionario_Biografico)/) i Fiorella Bartoccini (red.): *Dizionario Biografico degli Italiani* (DBI). Bind 42 (Dugoni–Enza), Istituto della Enciclopedia Italiana, Roma 1993.
* 
*
Molins fontene

**Molins fontene** er en fonteneskulptur i bronse som står i Kungsträdgården i Stockholm.

Fontenen er utført av Johan Peter Molin (1814–1873) og ble avduket 25. september 1873 etter Molins død. Fontenen er omgitt av seks svaner og er dekket med figurer fra nordisk mytologi: Nøkk og Æge med ektefellen Rån og deres døtre. Den er plassert der den tidligere Näckströmmen ble forenet med Norrström. 

Rundt fontenen vokser det pil av arten *Salix elegantissima* som på grunn av sin nærhet til fontenen kalles *fontänpil* på svensk.

Molin fikk bestilling på fontenen våren 1866. Han utførte den i gips til Stockholmsutstillingen 1866 og den ble utstilt som midtgruppe i den store utstillingshallen. Den store hallen lå omtrent hvor dagens fontene står. Den ble en stor suksess og det ble bestemt at man skulle utføre en bronseutgave etter at det hadde blitt foretatt en pengeinnsamling til formålet.  

Oppdraget med å støpe fontenen ble gitt til kunststøperiet Lenz-Heroldt i Nürnberg som hadde en filial i Stockholm. Innsamlingen til fontenen gjorde at man kunne starte arbeidet i 1871. Imidlertid måtte både Stockholm by og kunstneren selv skyte inn kapital. Man begynte med støpingen på Kungliga Myntet under ledelse av Georg Heroldt som var deleier i støperiet i Nürnberg og leder for støperiets filial i Stockholm. Etter en dødsulykke 28. juli 1871 da et metallstykke falt over Georg Heroldt, fortsatte arbeidet i Nürnberg. 

Otto Meyer var med som lærling både i Stockholm og Nürnberg.

## Referanser
Giovanni Alberto Ristori

**Giovanni Alberto Ristori** (1692–1753) var en italiensk komponist, organist og kapellmester fra seinbarokken.

## Liv og virke
Giovanni Alberto Ristori var sønn av den italienske skuespilleren Tomaso Ristori som ble ansatt ved det saksiske hoffet som leder for en italiensk skuespillertrupp. Sønnen Giovanni Alberto markerte seg etterhvert som en dyktig komponist, klaverspiller og organist, og ble i 1717 ansatt ved det italienske hoffteateret som «compositeur». Ristori var samtidig leder for det polske kapellet. I 1733 fikk Ristori stilling som kammerorganist, i 1746 som kirkekomponist og i 1750 ble han utnevnt til visekapellmester under Johann Adolf Hasse.

## Verk
Den kongelige musikksamlingen i Dresden inneholdt et stort antall av Ristoris verk, blant annet elleve fullstendige messer, tre messer uten credo, fem glorias (hvorav fire dobbeltkorige), 21 motetter, tre rekviem, 20 salmetoner og tre oratorier. Ristori skrev dessuten 19 sceneverk, 16 kantater, flere arier, instrumentalkonserter og læreverket *Esercizi per l’Accompagnamento*.

## Referanser


## Kilder
* 

## Eksterne lenker
* Giovanni Alberto Ristori
*